b'\n_START_ARTICLE_\nMilan \xc4\x8cesnik\n_START_SECTION_\n\xc5\xbdivljenjepis\n_START_PARAGRAPH_\n\xc4\x8cesnik je leta 1940 kon\xc4\x8dal \xc5\xa1olanje na gimnaziji. Po kon\xc4\x8dani gimnaziji je vpisal \xc5\xa1tudij kemije na ljubljanski univerzi. Kot naprednega \xc4\x8dlana Sokola so ga to leto sprejeli v Zvezo komunisti\xc4\x8dne mladine Jugoslavije in nato \xc5\xa1e v KPS. Takoj po okupaciji se je vklju\xc4\x8dil v NOB in kot ilegalec in \xc4\x8dlan varnostno-obve\xc5\xa1\xc4\x8devalne slu\xc5\xbebe OF (VOS OF) od jeseni 1941 deloval v Ljubljani. Junija 1942 je bil izdan; ko je sku\xc5\xa1al zapustiti mesto, so ga italijanski fa\xc5\xa1isti ujeli in ustrelili kot talca.'